تورکیه مالی-ده بیرلشمیش میللت‌لر تشکیلاتی‌نین چوخ اؤلچولو انتگراسیون ثابیتلشدیرمه میسیونو (MINUSMA) عسگرلرینی داشییان ماشینا تشکیل ائدیلن هوجومو لعنتله‌ییب.
خاریجی ایشلر ناظیرلیگیندن یاییلان آچیقلامادا: "بمت-نین ماشین کاروانی‌نین هدفه گؤتورولدوگو و نتیجه‌ده 7 توگولو باریش گوجو عسگرینین حیاتینی ایتیردیگی خاین ترور آکتینی قیناییر، حیاتینی ایتیرن توگو باریش گوجو عسگرینین  عائله‌لرینه و یاخین‌لارینا باش ساغلیغی وئریریک.
قئید ائدک کی، بیرلشمیش میللت‌لر تشکیلاتی‌نین چوخ اؤلچولو انتگراسیون ثابیتلشدیرمه میسیونوندان (MINUSMA) یاییلان آچیقلامادا، میسیونون لجسیتک کاروانی‌نین Douentza  ایله Severe  آراسیندا مینایا دوشدوگو، حادثه‌ده 7 بمت عسگری‌نین اؤلدوگو، 3 عسگرین ایسه آغیر یارالاندیغی بیلدیریلیب.
